[{"text_idx": "#000001", "text": "So\u0303itjate tutvustused: ENKV ja Pitbike"}, {"text_idx": "#000003", "text": "Hummelos toimunud Hollandi juunioride motokrossimeistrivo\u0303istluste ku\u0308mnendal etapil oli 65cc suurte ratastega klassis vo\u0303istlustules ka sarjas teisel kohal olev Allar Pent, kellel on veel hea vo\u0303imalus hooaja kokkuvo\u0303ttes meistritiitel saavutada."}, {"text_idx": "#000004", "text": "Kvalifikatsioonis so\u0303itis Pent va\u0308lja ku\u0308ll kaheksanda aja, kuid senised vo\u0303istlused on na\u0308idanud, et eestlane on nendes rohkem keskendunud radade selgeks o\u0303ppimisele ja vo\u0303istlusso\u0303itudes tunduvalt paremaid tulemusi saavutanud. Nii la\u0308ks ka seekord, kui ta avaso\u0303idus hea stardi sai ning so\u0303itis terve so\u0303idu esikolmikus ja u\u0308letas lo\u0303pujoone meistrivo\u0303istluste liidri Kay Karssemakersi ja Scott Smuldersi ja\u0308rel kolmandana. Teise so\u0303idu start ei o\u0303nnestunud eestlasel just ko\u0303ige paremini ja ta tuli avaringilt 8-nda koha kandis. Pent tegi terve so\u0303idu to\u0303sist to\u0308o\u0308d ja to\u0303usis lo\u0303puks neljandale kohal, temast ette ja\u0308id Karssemakers, avaso\u0303idus neljanda koha saanud Max van den Elzen ja Smulders.\nEtapi kokkuvo\u0303ttes oli parim seega Karssemakers, kes kogus maksimaalsed 200 punkti, teise koha sai Smulders (186 p), kolmanda van den Elzen (183 p) ja neljanda Pent (179 p).\nMeistrivo\u0303istluseid juhib Karssemakers 1751 punktiga, Pent ja\u0308tkab teisel kohal ja temal on koos 1687 punkti, kolmas on van den Elzen, kes ja\u0308a\u0308b eestlasest 89 punkti kaugusele."}, {"text_idx": "#000005", "text": "\u201cEsimene start oli Allaril hea ja ta so\u0303itis esikolmikus, kahjuks sai liider Karssemakers ees minema ja kasvatas kiirelt turvalise vahe ja\u0308rgneva pundiga sisse, kelle hulgas oli ka Allar. Sealt va\u0308lja saamine ja liidrile ja\u0308rgi so\u0303itmine ei olnud kerge u\u0308lesanne, kuid po\u0303neva vo\u0303istluse tulemusena on kolmas koht siiski hea. Teises stardis tuli va\u0308ike apsakas ja stardikurvis oli ta alles 8-s vo\u0303i 9-s ning sealt tuli to\u0303sist to\u0308o\u0308d teha, et liidreid pu\u0308u\u0308da ja end neljandaks so\u0303ita. Hooaja kokkuvo\u0303ttes on poiss endiselt teine ja vahe liidriga 64 punkti, mis annab veel reaalse vo\u0303imaluse seda ja\u0308rgneva 5 etapi jooksul tagasi so\u0303ita. Allar tahab ja pu\u0308u\u0308ab parimat. Loodame, et o\u0303nnestub ko\u0303ikidel u\u0308leja\u0308a\u0308nud etappidel osaleda ja eesma\u0308rk saavutada. Edastan siinkohal ka tema ja enda ta\u0308nud Eesti Mootorrattaspordi Fo\u0308deratsioonile, Allari so\u0303pradele Eestis ja Hollandis, ta\u0308nu kelle toetusele on Allari hooaeg Hollandis u\u0308ldse vo\u0303imalikuks saanud,\u201d vo\u0303ttis poja na\u0308dalavahetuse kokku isa Aivar."}, {"text_idx": "#000006", "text": "Hollandi juunioride meistrivo\u0303istluste ja\u0308rgmine etapp so\u0303idetakse juba eeloleval na\u0308dalavahetusel kuulsal Valkenswaardi krossirajal."}]